אסף אגמון

אסף אגמון הוא שחיין פאראלימפי ישראלי.

ביוגרפיה
אגמון נולד בקיבוץ בית הערבה בצפון ים המלח. במלחמת העצמאות ננטש הקיבוץ, ובעקבות זאת עבר אגמון עם משפחתו לקיבוץ גשר הזיו. הוא שירת בצה"ל בהנדסה קרבית בתקופת מלחמת ששת הימים ומלחמת ההתשה, ובשנת 1970 נפצע בחזית תעלת סואץ ונותר משותק בפלג גופו התחתון.

במסגרת עיסוקו בספורט נכים התחרה אגמון כשחיין בחמש אולימפיאדות נכים. לאחר שהשתתף באולימפיאדת הנכים היידלברג (1972) ובאולימפיאדת הנכים טורונטו (1976), אגמון התחרה באולימפיאדת הנכים ארנהם (1980) ולקח חלק בחמישה משחים אישיים, מהם בארבעה זכה במדליות (2 כסף ו-2 ארד), ובשני משחי שליחים בהם זכה במדליית זהב ובמדליית כסף. באולימפיאדת הנכים ניו יורק וסטוק מנדוויל (1984) זכה במשחי שליחים בזהב ובכסף. לאחר מכן השתתף באולימפיאדת הנכים סיאול (1988).

נכון לשנת 2010 פעיל אגמון בעמותת אתגרים ועוסק בשיט מפרשיות, טייס ונהיגת רכב שטח. כמו כן הוא שחקן בתיאטרון הפתוח ומשמש דובר התיאטרון, ומשתתף בחבורת הזמר של בית הלוחם תל אביב.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 סרטון: אסף אגמון שובר שיאים, למרות כל הקשיים!

ספורטאים פאראלימפיים ישראלים
ספורטאים נכי צה"ל
שחיינים נכים ישראלים
מדליסטים פאראלימפיים ישראלים
אלופים פאראלימפיים ישראלים
שחיינים ישראלים במשחקים הפאראלימפיים ארנהם (1980)
שחיינים ישראלים במשחקים הפאראלימפיים ניו יורק וסטוק מנדוויל (1984)
שחיינים ישראלים במשחקים הפאראלימפיים סיאול (1988)
גשר הזיו: אישים
חיילי חיל ההנדסה הישראלי
ישראלים שנולדו במאה ה-20